ՀՀ ԱԻ նախարար Հ. Ռոստոմյանն իր խոսքում ընդգծել է, որ արտակարգ իրավիճակների կառավարման ոլորտում օրեցօր ավելացող մարտահրավերները նոր պահանջներ են թելադրում կարողությունների զարգացման առումով: Ըստ նախարարի՝ այս պարագայում կարևոր գործոն է միջազգային և տարածաշրջանային համագործակցության ու փորձի փոխանակման մշտական զարգացումը. «Աղետների ռիսկի նվազեցման ոլորտում համագործակցությունը պետք է ավելի խորացվի՝ գիտակցելով, որ մեր հիմնական առաքելությունը մարդկանց բնականոն կյանքի ապահովումն է, մեր երկրների և բնակչության դիմակայունության բարձրացումը: Ես ավելի քան համոզված եմ, որ մեր շարունակական համագործակցությունը կնպաստի հուսալի և ճկուն տարածաշրջանային արդյունավետ գործող համակարգի հետագա զարգացմանը, ինչն իր զգալի ներդրումը կունենա նաև աղետների հաղթահարման միջազգային գործընթացներում», - ասել է Հ. Ռոստոմյանը: